《自题望云图》
清代·吴绍诗

六十春光弹指过，百年心事半蹉跎。白云亭畔巢痕旧，天水楼边鸿印多。

回首惊涛成幻影，仰天旭日曝寒柯。临崖暂倚华峰石，叆叇遥连北海波。

作者简介：（1699—1776）清山东海丰人，字二南。雍正间以诸生荐授七品小京官。乾隆时历任陕西、贵州督粮道，云南、甘肃按察使，江西巡抚，所至有声，尤慎于决狱。官至吏部侍郎致仕。卒谥恭定。